IVL วิ่งต่อ 6% นิวไฮรอบ 5 เดือน โบรกแนะ “ทยอยสะสม” เป้า 34 บ.มองผลงาน Q4 – ปี 64 ฟื้น
IVL วิ่งต่อ 6% นิวไฮรอบ 5 เดือน โบรกแนะ "ทยอยสะสม" เป้า 34 บ.มองผลงาน Q4 - ปี 64 ฟื้น
19 พ.ย. 2563

ผู้สื่อข่าวรายงานว่า ราคาหุ้น บริษัท อินโดรามา เวนเจอร์ส จำกัด (มหาชน) หรือ IVL ณ เวลา 10.53 น. อยู่ที่ระดับ 30.25 บาท บวก 1.75 บาท หรือ 6.14% สูงสุดที่ระดับ 30.50 บาท ต่ำสุดที่ระดับ 28.25 บาท ด้วยมูลค่าการซื้อขาย 1.02 พันล้านบาท โดยราคาหุ้นปรับตัวขึ้นทำจุดสูงสุด (นิวไฮ) อีกครั้งในรอบ 5 เดือน นับตั้งแต่ราคาหุ้นปิดที่ระดับ 30.25 บาท เมื่อวันที่ 10 มิ.ย.63

ด้านบทวิเคราะห์ บล.เอเซีย พลัส ระบุคำแนะนำ “ซื้อ” ราคาเป้าหมาย 34 บาท โดยคาดกำไรปกติไตรมาส 4 ปรับตัวเพิ่มขึ้นจากไตรมาส 3 รับผลบวกหลักจากปริมาณการขายที่เพิ่มขึ้นจากการกลับมาเดินเครื่องเต็ม Huntsman (งวดไตรมาส 3 หยุดไป 1 เดือนจากผลกระทบพายุเฮอริเคน) ขณะที่ในส่วนของ Spread ผลิตภัณฑ์โดยรวมของ IVL คาดจะเพียงทรงตัวจากงวดก่อนหน้า
ทั้งนี้ ฝ่ายวิจัยปรับไปใช้มูลค่าพื้นฐานปี 2564 เท่ากับ 34 บาท คงคำแนะนำ ซื้อ เน้นให้หาจังหวะทยอยสะสมลงทุน